நான் என்னும் எண்ணம் எளிதில் அழியாதது. முதுமை வர வர உடல் உறுப்புகள் தன் செயல் திறமையை இழக்கும் – ஊன் கெடும். உயிர் உடலை விட்டு வெளிக் கிளம்ப நேரம் பார்த்துக் கொண்டிருக்கும். – உயிர் கெடும். வெட்கம், மானம், ரோஷம் போன்ற உணர்வுகள் விடைபெற்றுக் கொள்ளும். – உணர்வு கெடும். இளம் வயது முதல் நம்முடைய அனுபவங்களைச் சுமந்து வந்திருக்கிற உள்ளம் தன் நினைவைக் கொஞ்சம் கொஞ்சமாக இழக்கும். – உள்ளம் போகும். அது வரையில் இந்த அஹங்காரம் போகாது. கடைசியில் தான் அது போகும்.